techiaith/cofnodycynulliad_en-cy huggingface dataset:
English: Thank you for that answer, Minister. It looks like the EU may try to insist that continued subservience to the European Court of Justice is a prerequisite of any trade deal. Do you think that UK courts, or Welsh courts, should our judiciary ever be devolved, should remain subservient to the European Court of Justice when the Brexit transition period ends?
Welsh: Diolch ichi am yr ateb hwnnw, Weinidog. Mae'n edrych fel pe gallai'r UE geisio mynnu bod parhau i fod yn ddarostyngedig i Lys Cyfiawnder Ewrop yn rhagofyniad i unrhyw gytundeb masnach. Yn eich barn chi, a ddylai llysoedd y DU, neu lysoedd Cymru pe bai ein barnwriaeth yn cael ei datganoli, barhau i fod yn ddarostyngedig i Lys Cyfiawnder Ewrop pan ddaw cyfnod pontio Brexit i ben?
English: Well, I don't understand the notion of 'subservience'. We have a UK Government at the moment that seems intent on questioning the role of the judiciary in British public life. I think that there are significant risks in fetishising this matter, which is what the UK Government is doing. It is absolutely an area where a more pragmatic approach should be taken. For example, there are many examples of EU-wide governance: the European Centre for Disease Prevention and Control is one that might be in the minds of Members, given the circumstances we find ourselves in at the moment, where a degree of European-wide governance, and including, in some cases, the jurisdiction of the court, might be a sensible step to agree in order to protect larger interests. I think just focusing on just one aspect, as the Member's question does, fails to grapple with the impact that that will have on a number of other areas, touching, for example, on the security of British citizens, which I'm sure all our constituents would take for granted.
Welsh: Wel, nid wyf yn deall y cysyniad o 'ddarostyngedig'. Mae gennym Lywodraeth y DU ar hyn o bryd sy'n ymddangos fel pe bai'n benderfynol o gwestiynu rôl y farnwriaeth ym mywyd cyhoeddus Prydain. Credaf fod risgiau sylweddol i roi gormod o bwyslais ar hyn, sef yr hyn y mae Llywodraeth y DU yn ei wneud. Mae'n sicr yn faes lle dylid mabwysiadu agwedd fwy pragmatig. Er enghraifft, ceir llawer o enghreifftiau o lywodraethu ar sail yr UE yn ei gyfanrwydd: mae Canolfan Atal a Rheoli Clefydau Ewrop yn un a allai fod ym meddyliau'r Aelodau, o ystyried yr amgylchiadau rydym yn eu hwynebu ar hyn o bryd, lle gallai rhywfaint o lywodraethu ar sail Ewrop gyfan, gan gynnwys, mewn rhai achosion, awdurdodaeth y llys, fod yn gam synhwyrol i'w gytuno er mwyn diogelu buddiannau ehangach. Credaf fod canolbwyntio ar un agwedd yn unig, fel y mae cwestiwn yr Aelod yn ei wneud, yn dangos methiant i fynd i'r afael â'r effaith a gaiff hynny ar nifer o feysydd eraill, gan gyffwrdd, er enghraifft, ar ddiogelwch dinasyddion Prydain, ac rwy'n siŵr y byddai pob un o'n hetholwyr yn cymryd hynny'n ganiataol.
English: I think it's important to understand that the UK Government appears willing to accept level-playing-field provisions of the type that were included in the Canada and South Korea treaties by the EU, and the broad non-regression and the international conventions referenced in those treaties. What the EU is saying, though, is that we should, indeed, be subservient to the EU on an ongoing basis by obeying their rules in these areas, whatever they are, without any democratic input and then have the ECJ determine how those roles are interpreted. Now, does the Welsh Government support the UK position or the EU?
Welsh: Rwy'n credu ei bod yn bwysig deall bod Llywodraeth y DU yn ymddangos yn barod i dderbyn darpariaethau caeau chwarae gwastad o'r math a gynhwyswyd yng nghytuniadau Canada a De Korea gan yr UE, a'r confensiynau cyffredinol i beidio â chaniatáu dirywiad a'r confensiynau rhyngwladol y cyfeiriwyd atynt yn y cytuniadau hynny. Yr hyn y mae'r UE yn ei ddweud, serch hynny, yw y dylem, yn wir, fod yn ddarostyngedig i'r UE ar sail barhaus drwy ufuddhau i'w rheolau yn y meysydd hyn, beth bynnag ydynt, heb unrhyw fewnbwn democrataidd ac yna fod Llys Cyfiawnder Ewrop yn penderfynu sut y dehonglir y rolau hynny. Nawr, a yw Llywodraeth Cymru yn cefnogi safbwynt y DU neu'r UE?
English: The Member's gift for caricature remains undiminished. That is not the EU's position. What the political declaration said, which both the European Union and the UK Government have signed - have agreed - is that, at the end of the transition period, the standards that apply in both, including in the level-playing-field context, should continue to apply. It is not the case that you can draw a simple parallel with the Canadian free-trade agreement. The UK Government is seeking a zero-tariff, zero-quota agreement. The Canadian agreement is not that - it took seven years to negotiate. It represents a tenth of the trade that the UK does with the European Union, and it's 5,000 km away. There is simply no comparison in trade terms. And to expect the same provisions to be applicable in a deal with your nearest neighbour, with 10 per cent more trade, as you impose on a much less significant, in volume terms, trading partner on the other side of the world, I think, is just fanciful.
Welsh: Mae gallu'r Aelod i lunio gwawdlun yn ddi-ben-draw. Nid dyna yw safbwynt yr UE. Yr hyn a ddywedodd y datganiad gwleidyddol, a lofnodwyd - a gytunwyd - gan yr Undeb Ewropeaidd a Llywodraeth y DU yw y dylai'r safonau sy'n gymwys yn y ddau ar ddiwedd y cyfnod pontio, gan gynnwys yng nghyd-destun y cae chwarae gwastad, barhau i fod yn gymwys. Nid yw'n wir y gallwch gymharu'n syml â chytundeb masnach rydd Canada. Mae Llywodraeth y DU yn ceisio cytundeb dim tariff, dim cwota. Nid dyna gytundeb Canada - cymerodd saith mlynedd i'w negodi. Mae'n cynrychioli degfed ran o'r fasnach sydd gan y DU â'r Undeb Ewropeaidd, ac mae 5,000 km i ffwrdd. Nid oes unrhyw gymhariaeth mewn perthynas â masnach. A ffantasi yn fy marn i yw disgwyl i'r un darpariaethau fod yn gymwys mewn cytundeb â'ch cymydog agosaf, gyda 10 y cant yn fwy o fasnach, na'r hyn a osodwch ar bartner masnachu llawer llai sylweddol o ran cyfaint ar yr ochr arall i'r byd.
English: Counsel General, clearly, yesterday, the general council confirmed the EU's negotiating mandate - [ Inaudible. ] It is slightly harsher than the original draft, indicating clearly strong views on this level playing field. Tomorrow, we will see the UK Government's opening gambit, because we're yet to actually have that clearly defined. But what's important is actually the economy of Wales and how we ensure that the economy of Wales is not damaged by future EU-UK negotiations. Now, in that sense, what discussions is the Welsh Government having with the EU side of things to ensure that its position - its economy and the issues important to Wales - are being reflected and discussed in Europe, as well as in the UK? Because very often, we know that in the UK - . And we know Boris Johnson and Dominic Cummings - they just put their own view forward; they don't even put the view of other parts of their party forward. Will you ensure that the Welsh position is put forward in all sides and all avenues so that we can get a fair share of this?
Welsh: Gwnsler Cyffredinol, yn amlwg, ddoe, cadarnhaodd y cyngor cyffredinol fandad negodi'r UE - [ Anghlywadwy. ] Mae ychydig yn llymach na'r drafft gwreiddiol, gan nodi'n glir safbwyntiau cryf ar y cae chwarae gwastad hwn. Yfory, byddwn yn gweld symudiad agoriadol Llywodraeth y DU, gan ein bod eto i gael hynny wedi'i ddiffinio'n glir. Ond yr hyn sy'n bwysig mewn gwirionedd yw economi Cymru a sut i sicrhau na chaiff economi Cymru ei niweidio gan negodiadau'r UE a'r DU yn y dyfodol. Nawr, o ran hynny, pa drafodaethau y mae Llywodraeth Cymru yn eu cael gydag ochr yr UE i sicrhau bod ei safbwynt - ei heconomi a'r materion sy'n bwysig i Gymru - yn cael eu hadlewyrchu a'u trafod yn Ewrop, yn ogystal ag yn y DU? Oherwydd yn aml iawn, gwyddom yn y DU - . A gwyddom fod Boris Johnson a Dominic Cummings - cyflwyno eu safbwynt eu hunain yn unig a wnânt; nid ydynt yn cyflwyno barn rhannau eraill o'u plaid hyd yn oed. A wnewch chi sicrhau y caiff safbwynt Cymru ei gyflwyno ar bob ochr a phob llwybr fel y gallwn gael cyfran deg o hyn?
English: Well, we continue to do that. The Minister for international relations was in Brussels recently, the First Minister will be there shortly. We take every opportunity of making sure that what is in the interests of the Welsh economy is understood by any of our interlocutors. But what I will say to the Member, though, is that in this period of the negotiations ahead, the parties to that negotiation will be the European institutions and the British Government. There is no parallel set of negotiations or discussions that the Welsh Government can or should have in that context. Our expectation, our vision, of how this should work in practical terms is that the UK Government should agree for the devolved Governments to have a role in those negotiations in setting a UK-wide position in relation to those matters that are devolved. As he will know, that is not a principle that the UK Government has yet agreed in a way that we think is acceptable. The capacity of the Welsh Government to reflect the interests of Wales, and to reflect the devolved competences of this institution and the Welsh Government, is something that must be recognised by the UK Government in order to protect the interests of Wales through that period.
Welsh: Wel, rydym yn parhau i wneud hynny. Roedd y Gweinidog cysylltiadau rhyngwladol ym Mrwsel yn ddiweddar, bydd y Prif Weinidog yno cyn bo hir. Rydym yn manteisio ar bob cyfle i sicrhau bod yr hyn sydd er budd economi Cymru yn cael ei ddeall gan bawb o'n cyd-siaradwyr. Ond hoffwn ddweud wrth yr Aelod mai sefydliadau Ewropeaidd a Llywodraeth Prydain fydd y partïon i'r negodiadau yn y cyfnod o negodi sydd o'n blaenau. Nid oes set gyfochrog o negodiadau na thrafodaethau y gallai neu y dylai Llywodraeth Cymru eu cael yn y cyd-destun hwnnw. Ein disgwyliad, ein gweledigaeth, o sut y dylai hyn weithio'n ymarferol yw y dylai Llywodraeth y DU gytuno i'r Llywodraethau datganoledig chwarae rôl yn y trafodaethau hynny wrth osod safbwynt DU gyfan mewn perthynas â materion sydd wedi'u datganoli. Fel y bydd yn gwybod, hyd yma nid yw honno'n egwyddor y mae Llywodraeth y DU wedi'i chytuno mewn ffordd sy'n dderbyniol yn ein barn ni. Mae gallu Llywodraeth Cymru i adlewyrchu buddiannau Cymru, ac i adlewyrchu cymwyseddau datganoledig y sefydliad hwn a Llywodraeth Cymru, yn rhywbeth y mae'n rhaid i Lywodraeth y DU ei gydnabod er mwyn amddiffyn buddiannau Cymru drwy'r cyfnod hwnnw.
English: Most recently, we have provided an additional £224,000 funding to local authorities to put support in place for EU citizens applying to the EU settlement scheme. The funding is flexible, to enable local authorities to be able to provide tailored support to their local communities. This is part of a range of support we have made available to support EU citizens in Wales to apply.
Welsh: Yn fwyaf diweddar, rydym wedi darparu £224,000 o gyllid ychwanegol i awdurdodau lleol allu darparu cymorth i ddinasyddion yr UE sy'n gwneud cais i'r cynllun preswylio'n sefydlog i ddinasyddion yr UE. Mae'r cyllid yn hyblyg, er mwyn galluogi awdurdodau lleol i ddarparu cymorth wedi'i deilwra i'w cymunedau lleol. Mae hyn yn rhan o ystod o gymorth rydym wedi'i darparu i gynorthwyo dinasyddion yr UE yng Nghymru i wneud cais.
English: Thank you. As you stated on 13 February, you have put in more than £220,000 to support councils across Wales, and that is to step up local outreach to tackle barriers to help those who still are not aware of the need to apply or who are struggling to apply. Minister, specifically, what will the funding to Caerphilly County Borough Council be, and how can the Welsh Government aid and support the authority in facilitating the European Union citizens living in communities throughout Islwyn applying to settle in the United Kingdom? Additionally, Minister, with all European Union citizens and their families living in Wales having to apply now to the Home Office scheme by 30 June 2021, in order to protect their rights and to continue to live and work here, what can the Welsh Government do to ensure that, whilst councils are free to choose the best way to support residents, we ensure consistent best practice across Wales?
Welsh: Diolch. Fel y dywedoch chi ar 13 Chwefror, rydych wedi cyfrannu mwy na £220,000 i gynorthwyo cynghorau ledled Cymru, ac mae hwnnw'n mynd i gynyddu allgymorth lleol i oresgyn rhwystrau i helpu'r rhai nad ydynt yn ymwybodol o hyd o'r angen i wneud cais neu sy'n ei chael hi'n anodd gwneud cais. Weinidog, yn benodol, beth fydd y cyllid i Gyngor Bwrdeistref Sirol Caerffili, a sut y gall Llywodraeth Cymru gynorthwyo a chefnogi'r awdurdod i'w gwneud yn haws i ddinasyddion yr Undeb Ewropeaidd sy'n byw mewn cymunedau ledled Islwyn i wneud cais i ymgartrefu yn y Deyrnas Unedig? Yn ogystal, Weinidog, gyda'r holl ddinasyddion o'r Undeb Ewropeaidd a'u teuluoedd sy'n byw yng Nghymru yn gorfod gwneud cais yn awr i gynllun y Swyddfa Gartref erbyn 30 Mehefin 2021, er mwyn amddiffyn eu hawliau ac i barhau i fyw a gweithio yma, beth y gall Llywodraeth Cymru ei wneud i sicrhau, er bod cynghorau'n rhydd i ddewis y ffordd orau o gefnogi preswylwyr, ein bod yn gweld yr ymarfer gorau ar waith yn gyson ledled Cymru?
English: I thank the Member for that question. I'm afraid I don't have the precise number for Caerphilly council, but I will happily write to her in relation to that. Part of the objective in providing the funding is to allow a degree of flexibility in how this works on the ground, recognising that local, different communities in parts of Wales will have different needs. But we are also providing a Wales-wide bespoke training package for all public-facing local authority staff regarding the rights of EU citizens in Wales, and that includes their eligibility for public services. We are doing that through the EU citizens' rights project, which is designed to increase awareness and to assist authorities in recognising the support needs of individual EU citizens across Wales. That's intended to be a best practice-driven training package, and it will be available, as I say, to authorities right across Wales.
Welsh: Diolch i'r Aelod am y cwestiwn. Mae arnaf ofn nad oes gennyf yr union ffigur ar gyfer cyngor Caerffili, ond rwy'n hapus i ysgrifennu ati mewn perthynas â hynny. Rhan o'r amcan wrth ddarparu'r cyllid yw caniatáu rhywfaint o hyblygrwydd o ran sut y mae hyn yn gweithio ar lawr gwlad, gan gydnabod y bydd gan wahanol gymunedau lleol mewn rhannau o Gymru anghenion gwahanol. Ond rydym hefyd yn darparu pecyn hyfforddi pwrpasol ledled Cymru ar gyfer holl staff awdurdodau lleol sy'n ymwneud â'r cyhoedd ynghylch hawliau dinasyddion yr UE yng Nghymru, ac mae hynny'n cynnwys eu cymhwysedd i gael gwasanaethau cyhoeddus. Rydym yn gwneud hynny trwy brosiect hawliau dinasyddion yr UE, sydd wedi'i gynllunio i gynyddu ymwybyddiaeth ac i gynorthwyo awdurdodau i gydnabod anghenion cymorth dinasyddion unigol yr UE ledled Cymru. Bwriedir iddo fod yn becyn hyfforddi sy'n cael ei yrru gan ymarfer gorau, a bydd ar gael, fel rwy'n dweud, i awdurdodau ledled Cymru.
English: Llywydd, I believe that you have given your consent to this question being grouped with question 6. I was disappointed that the UK Government didn't share their proposals with us before they were announced to the media. Whilst immigration is not, of course, devolved, future migration policy is of profound importance and will have significant impacts on our economy and our communities. Reform must take into account the needs of Wales.
Welsh: Lywydd, credaf eich bod wedi rhoi eich caniatâd i'r cwestiwn hwn gael ei grwpio â chwestiwn 6. Roeddwn yn siomedig na wnaeth Llywodraeth y DU rannu eu hargymhellion â ni cyn iddynt gael eu cyhoeddi i'r cyfryngau. Er nad yw mewnfudo wedi'i ddatganoli wrth gwrs, mae polisi ymfudo yn y dyfodol yn hynod o bwysig a bydd yn cael effeithiau sylweddol ar ein heconomi a'n cymunedau. Rhaid i ddiwygio ystyried anghenion Cymru.
English: I thank the Minister for that reply. Is he aware that immigration - net migration - has averaged 330,000 a year since 2014? Would he agree with me that we do not need to add to the UK population a city the size of Cardiff every single year from immigration alone in order to plug gaps in health and social care, to revert to his earlier answer? The Labour Party at its last conference in 2019 voted for a series of motions that effectively commits his party to open-door immigration, and the effective end of all immigration control. Does that explain, perhaps, Labour's dismal result in the recent general election? Because they're obviously completely out of touch with the views of most ordinary people on this subject, and the fact that Plaid Cymru shares this view shows that two thirds of the Members of this place are therefore out of touch with ordinary people in Wales. Is that not yet another reason why the reputation of this institution falls year in, year out?
Welsh: Diolch i'r Gweinidog am yr ateb hwnnw. A yw'n ymwybodol fod mewnfudo - ymfudo net - wedi bod yn 330,000 y flwyddyn ar gyfartaledd ers 2014? A fyddai'n cytuno â mi nad oes angen inni ychwanegu dinas o faint Caerdydd at boblogaeth y DU bob blwyddyn yn sgil mewnfudo yn unig er mwyn llenwi bylchau mewn iechyd a gofal cymdeithasol, i ddychwelyd at ei ateb cynharach? Pleidleisiodd y Blaid Lafur yn ei chynhadledd ddiwethaf yn 2019 dros gyfres o gynigion sydd i bob pwrpas yn ymrwymo ei blaid i fewnfudo drws agored, a diwedd ar bob rheolaeth fewnfudo yn y bôn. Tybed ai dyna'r rheswm dros ganlyniadau truenus Llafur yn yr etholiad cyffredinol yn ddiweddar? Oherwydd mae'n amlwg nad oes cysylltiad o gwbl rhyngddynt a barn y mwyafrif o bobl gyffredin ar y pwnc hwn, ac mae'r ffaith bod Plaid Cymru yn rhannu'r farn hon yn dangos y diffyg cysylltiad rhwng dwy ran o dair o Aelodau'r lle hwn a phobl gyffredin yng Nghymru. Onid yw hynny'n rheswm arall eto am y dirywiad yn enw da'r sefydliad hwn flwyddyn ar ôl blwyddyn?
English: I'm sure none of those are rhetorical questions, but just to be clear, I would expect the Member to support a migration policy that that stands up and reflects the interests of the people of Wales and the public services of Wales, and the economies and employers of Wales. That is not, I'm afraid, what the most recent proposals from the UK Government have done. They certainly don't reflect the needs of the workforce or of public services here in Wales, and whatever people may have voted for in the past, I do not think they were voting to make Welsh public services less resilient, and to make it harder for Welsh businesses to grow and employ people.
Welsh: Rwy'n siŵr nad yw'r un o'r rheini'n gwestiynau rhethregol, ond i fod yn glir, buaswn yn disgwyl i'r Aelod gefnogi polisi ymfudo sy'n sefyll dros, ac yn adlewyrchu buddiannau pobl Cymru a gwasanaethau cyhoeddus Cymru, ac economïau a chyflogwyr Cymru. Mae arnaf ofn nad dyna y mae'r cynigion diweddaraf gan Lywodraeth y DU wedi'i wneud. Yn sicr nid ydynt yn adlewyrchu anghenion y gweithlu na gwasanaethau cyhoeddus yma yng Nghymru, a beth bynnag y byddai pobl wedi pleidleisio drosto yn y gorffennol, ni chredaf eu bod wedi pleidleisio dros wneud gwasanaethau cyhoeddus Cymru yn llai cadarn, a'i gwneud yn anos i fusnesau Cymru dyfu a chyflogi pobl.
English: No, you don't. You just ask a question.
Welsh: Nac oes. Gofynnwch gwestiwn dyna i gyd.
English: Diolch yn fawr iawn. Minister, there's been real and understandable anger at the crude label of 'low skilled' that the UK Government has now levelled at people such as social workers, when we know that they're not low skilled, they are low paid, and you simply cannot put a value on the precious human qualities of compassion and care. How would he respond to Dr Moira Fraser-Pearce, the director of policy at Macmillan Cancer Support, who has written saying 'The Government's plan for a points-based immigration system paints a concerning picture for a health and care system already under record pressureThe Government must create a separate migration route for social care as well as clarifying what specific measures will be put in place to protect the NHS workforce to ensure that people with cancer get the right support when they need it. Any immigration reform', she says, 'that prevents social care workers from working in the UK could mean that some of the most vulnerable people, including those living with cancer, suffer the consequences'. How would he respond to that, and what representations will he be making to the UK Government?
Welsh: Diolch yn fawr iawn. Weinidog, gwelwyd dicter real a dealladwy ynghylch y label bras, 'sgiliau isel', y mae Llywodraeth y DU bellach yn ei ddefnyddio i gyfeirio at bobl fel gweithwyr cymdeithasol pan wyddom nad lefel eu sgiliau sy'n isel, ond lefel eu cyflogau, ac ni allwch roi gwerth ar rinweddau dynol gwerthfawr fel tosturi a gofal. Sut y byddai'n ymateb i Dr Moira Fraser-Pearce, cyfarwyddwr polisi Cymorth Canser Macmillan, sydd wedi ysgrifennu hyn: Mae cynllun y Llywodraeth ar gyfer system fewnfudo ar sail pwyntiau'n cynnig darlun sy'n peri gofid o system iechyd a gofal sydd eisoes dan bwysau gwaeth nag erioedRhaid i'r Llywodraeth greu llwybr ymfudo ar wahân ar gyfer gofal cymdeithasol yn ogystal ag egluro pa fesurau penodol a gaiff eu rhoi ar waith i amddiffyn gweithlu'r GIG er mwyn sicrhau bod pobl â chanser yn cael y gefnogaeth gywir pan fydd ei angen arnynt. Gallai unrhyw ddiwygiadau ymfudo, meddai, sy'n atal gweithwyr gofal cymdeithasol rhag gweithio yn y DU olygu mai rhai o'r bobl fwyaf agored i niwed, gan gynnwys y rhai sy'n byw gyda chanser, sy'n dioddef y canlyniadau. Sut y byddai'n ymateb i hynny, a pha sylwadau y bydd yn eu cyflwyno i Lywodraeth y DU?
English: Well, I think he describes in a very vivid way some of the very real pressures and challenges and impacts that people in Wales will suffer, and I think his question is a retort to the question Neil Hamilton that raised earlier. I agree with him, as he will have heard me say to Dai Lloyd earlier, that people working in the care sector, particularly, perhaps, in the way that he has described today, do work of very great skill, and we have advocated a position in Wales for a migration policy that reflects the different skill sets and a different salary level in order for that to work in the interests of public services in Wales, but also the people of Wales, who need the kind of support that he's describing. It is the case that there are many thousands of people from the European Union working in our care sector either as providers of care or nurses in different settings. We want them to stay and continue providing those services, but we also don't want to put artificial barriers in the way of more people coming to take their place to fulfil what is a very real need.
Welsh: Wel, rwy'n credu ei fod yn disgrifio mewn ffordd fyw iawn ychydig o'r pwysau a'r heriau a'r effeithiau real iawn y bydd pobl yng Nghymru yn eu dioddef, ac rwy'n credu bod ei gwestiwn yn ymateb i'r cwestiwn a ofynnodd Neil Hamilton yn gynharach. Rwy'n cytuno ag ef, fel y bydd wedi fy nghlywed yn dweud wrth Dai Lloyd yn gynharach, fod pobl sy'n gweithio yn y sector gofal, yn enwedig efallai, yn y ffordd y mae wedi'i ddisgrifio heddiw, yn gwneud gwaith sy'n galw am sgiliau helaeth, ac rydym wedi hyrwyddo safbwynt yng Nghymru dros bolisi ymfudo sy'n adlewyrchu'r gwahanol setiau o sgiliau a lefelau cyflog er mwyn i hynny weithio er budd gwasanaethau cyhoeddus yng Nghymru, ond hefyd er budd pobl Cymru, sydd angen y math o gefnogaeth y mae'n ei disgrifio. Mae'n wir fod miloedd lawer o bobl o'r Undeb Ewropeaidd yn gweithio yn ein sector gofal naill ai fel darparwyr gofal neu nyrsys mewn gwahanol leoliadau. Rydym am iddynt aros a pharhau i ddarparu'r gwasanaethau hynny, ond nid ydym ychwaith eisiau rhoi rhwystrau artiffisial yn ffordd mwy o bobl rhag dod i gymryd eu lle i ateb angen real iawn.